|  |  |
| --- | --- |
| Henning Johansen  Storhavevej 4  9940 Læsø | Den: 27-04-2023  Sagsnr.: 09.35.00-K08-6-22  Sagsbehandler: Stine Pagel Hansen  Direkte telefon: 96213040 |

**Tilsynsrapport**

Læsø Kommune gennemførte d. 6. december 2022 et varslet miljøtilsyn på ejendommen Storhavevej 4, 9940 Læsø.

Til stede ved tilsyn var ejer Henning Johansen og Stine Pagel Hansen for Læsø Kommune.

Følgende blev gennemgået ved tilsynet;

**Opvarmning**

Ejendommen opvarmes med varmepumpe.

**Affald**

Der sorteres affald i 12 fraktioner på ejendommen. I perioder med mange gæster på stedet er der ekstra container til restaffald og ekstra tømninger.

Fraktioner, der ikke bortskaffes gennem tømningsordningen, køres på genbrugspladsen.

**Olie/kemikalier/smøremidler/andre væsker**

Virksomheden opbevarer enkelte store dunke med diesel. Der henstilles til, at dunkene opbevares og anvendes uden risiko for spild.

Læsø Kommune har ingen bemærkninger til de miljømæssige forhold på virksomheden.

**Husdyr**

Der er forskellige husdyr på ejendommen. Der er for nylig opstartet mindre hønsehold til æglægning. Læsø Kommune henstiller til, at der tages kontakt til miljømyndigheden i Frederikshavn Kommune med henblik på afklaring om, om der skal søges miljøgodkendelse.

**Brugerbetaling**

I henhold til bekendtgørelse om brugerbetaling for miljøtilsyn og miljøgodkendelser sendes regning for tilsynet. Prisen i 2022 er kr. 440,78 pr. time.

Der betales for forberedelse, gennemførelse og afrapportering af tilsyn, evt. opfølgning på tilsyn (opfølgning på eksempelvis påbud og indskærpelser) samt behandling og udarbejdelse af miljøgodkendelser og revurderinger heraf.

Læsø Kommune gør opmærksom på, at man i medfør af forvaltningslovens § 9 har ret til aktindsigt.

Såfremt der måtte være spørgsmål til ovenstående, er du/I meget velkommen til at kontakte undertegnede.

Med venlig hilsen

Stine Pagel Hansen

Sagsbehandler